ঠাকুরগাঁও জেলার সীমান্ত এলাকার ব্যাপক জমি চা চাষের উপযোগী। কিন্তু প্রয়োজনীয়  উদ্যোগ ও সরকারী পৃষ্ঠপোষতার অভাবে ঠাকুরগাঁও জেলার সীমান্ত এলাকায় চা চাষের উজ্জ্বল সম্ভাবনা কাজে লাগানো যাচ্ছে না। এখানকার মাটির প্রকৃতি ও জলবায়ুতে সুবাসিত চা উৎপাদনের বিপুল সম্ভাবনা রয়েছে। অপর দিকে ব্যক্তি উদ্যোগে জেলার বালিয়াডাঙ্গী উপজেলার সীমান্তবর্তী গ্রাম নিটোলডোবায় বাণিজ্যিক ভিত্তিতে চা চাষ করে এলাকাবাসীকে তাক লাগিয়ে দিয়েছেন একজন নারী উদ্যোক্তা।  ঠাকুরগাঁও জেলার জমি সমুদ্র পৃষ্ঠ হতে ২৫০ থেকে ২৮০ ফুট উচ্চতায় রয়েছে। মাটি, তাপমাত্রা, বৃষ্টিপাত ও অন্যান্য পরিবেশগত অবস্থা চা চাষের জন্য অত্যন্ত উপযোগী।  ১৯৯৯ সালে বাংলাদেশ চা গবেষণা ইন্সটিটিউটের প্রধান বৈজ্ঞানিক কর্মকর্তা ডঃ কামরুল আহসানের নেতৃত্বে একটি বিশেষজ্ঞ দল ঠাকুরগাঁও জেলার রাণীশংকৈল, বালিয়াডাঙ্গী ও পঞ্চগড় জেলার তেঁতুলিয়া এবং আটোয়ারী উপজেলার সীমান্তবর্র্তী জমির মাটির গুণাগুণ পরীা করেন। ঐ বিশেষজ্ঞ দলের মতে এ দুজেলার জমিতে যে পরিমাণ জৈব সার আছে তা সিলেটের জমির তুলনায় বেশি এবং তা চা চাষের জন্য অত্যন্ত উপযোগী।  এছাড়া এখানকার মাটির প্রকৃতি বেলে দো-আশ ও বেলে কাদা দো-আশ হওয়ায় তা চা চাষের খুবই অনুকূলে। এখানকার জমির অমত্ব সীমার মধ্যে রয়েছে এবং মাটির স্তর  রয়েছে সহায়ক। ঠাকুরগাঁও জেলার বালিয়াডাঙ্গী, রাণীশংকৈল ও হরিপুর উপজেলার সীমান্ত ঘেঁষা নাগর নদীর তীরে অবস্থিত ১০ হাজার একর উঁচু জমিতে চা চাষের সম্ভাবনা নিশ্চিত করেছেন বিশেষজ্ঞ দল। বিশেষজ্ঞ দলের মতে, পাশ্ববর্তী পঞ্চগড় জেলার তেঁতুলিয়া ও আটোয়ারী উপজেলায় ২০০০ সাল হতে চা চাষ শুরু হয়েছে। ২০০২ - ২০০৬ ভিত্তিক কর্মসূচী সেখানে প্রাথমিক পর্যায়ে ৩শ হেক্টর জমিতে চা চাষের পরিকল্পনা নেওয়া হলেও ইতোমধ্যে সেখানে ল্যমাত্রা ছাড়িয়ে গেছে। সেখানে ১১ টি এস্টেট, ১১টি জোত চাষী ও ১৭৮ টি ুদ্র চা উৎপাদনকারী ৮শ ৬৮ একর জমিতে চা চাষ করেছে।  শুধু তাই নয়, কাজী এন্ড কাজী টি এস্টেট তাদের উৎপাদিত চা পাতা প্রসেসিং করে আর্গানিক মিনা চা নামে বাজারজাত শুরু করেছে। টিটিসিএল চা প্রসেসিং কারখানা স্থাপন করে শীঘ্রই চা বাজারজাত করতে যাচ্ছে। এতেই শেষ নয়, সেখানে ৮ জন চাষী ও টিটিসিএল চা চারার নার্সারী গড়ে তুলেছেন। টিটিসিএল এ যাবত ১২ লাখ চারা বিভিন্ন চাষীকে সরবরাহ করেছে। ঠাকুরগাঁও জেলার রুহিয়া এলাকাতেও দুটি চা চারার নার্সারী গড়ে উঠেছে। সিরাজুল ইসলাম ও ময়নুল হক নামে ২ ব্যক্তি কুজিশহর ও মধুপুর গ্রামে চা চারার নার্সারী গড়ে তুলেছেন। সেখানে উৎপাদিত চারা পঞ্চগড় জেলায়  সরবরাহ করে আসছেন।  চা বোর্ডের বিশেষজ্ঞ দলের মতামতের ভিত্তিতে পঞ্চগড়ে চা চাষের ল্যমাত্রা অতিক্রান্ত হয়েছে এবং ঠাকুরগাঁও জেলার বালিয়াডাঙ্গী উপজেলায় পরীামূলক চা বাগান গড়ে উঠেছে। সাবেক রাষ্ট্রপতি ইয়াজউদ্দিনের পুত্রবধূ কানিজ ফাতেমা ওরফে শ্যামা ম্যাডাম ওই উপজেলার নিটলডোবা গ্রামে ২০ একর জমিতে চায়ের বাগান গড়ে তোলে এলাকাবাসীর সামনে নতুন আশার সঞ্চার করেছেন। এ চা বাগানে শতাধিক নারী-পুরুষের কর্মসংস্থানের সুযোগ সৃষ্টি হয়েছে। অথচ এখানকার ১০ হাজার একর উঁচু জমিতে চা চাষের উপযুক্ততা রয়েছে। সরকারী পৃষ্ঠপোষকতা পেলে  ঠাকুরগাঁওয়েও চা চাষের সম্ভাবনা কাজে লাগানো সম্ভব। কৃষি সমপ্রসারণ বিভাগের উপ-পরিচালক বেলায়েত হোসেনে জানান, ঠাকুরগাঁও জেলার ১০ হাজার একর জমিতে চা চাষের উপযুক্ততা রয়েছে। ইতোমধ্যে নিটোলডোবা গ্রামে চায়ের একটি বাগান গড়ে উঠেছে। কাজেই এ জেলার মাটি চা চাষের জন্য উপযুক্ত। জেলা প্রশাসক মুহাঃ শহিদুজ্জামান জানান, এখানকার জমিতে ইতোমধ্যে চা চাষ শুরু হয়েছে। ব্যাপক জমিতে চা চাষ করে দেশের চাহিদা মিটিয়ে বিদেশে রফতানী করা গেলে ঠাকুরগাঁও জেলা বৈদেশিক অর্থ আয়ে সহায়ক ভূমিকা রাখতে পারবে। তিনি আরো জানান, চা চাষের সম্ভাবনা কাজে লাগানোর  জন্য উদ্যোক্তাদের এগিয়ে আসা উচিৎ। পানি সম্পদ মন্ত্রী রমেশ চন্দ্র সেন জানান, ঠাকুরগাঁও জেলার মাটি চা চাষের জন্য উপযুক্ত অনেক আগেই প্রমাণিত। স্থানীয়ভাবে উদ্যোক্তাদের চা চাষে এগিয়ে এসে জেলার উন্নয়নে অবদান রাখা গেলে ঠাকুরগাঁও জেলা আর পিছিয়ে থাকবেনা।  ]==================  শাকিল আহম্মেদ, ঠাকুরগাঁও